**Γνωστοποίηση τιμής διάθεσης**

H Εταιρεία ΟΠΑΠ Α.Ε. ανακοινώνει τα ακόλουθα στοιχεία σχετικά με την τιμή διάθεσης των νέων μετοχών που θα εκδοθούν λόγω επανεπένδυσης του έκτακτου μερίσματος από μη διανεμηθέντα κέρδη της Εταιρείας μέχρι και την χρήση που έληξε την 31.12.2018, με αντίστοιχη αύξηση του μετοχικού κεφαλαίου της:

1. Το Διοικητικό Συμβούλιο της Εταιρείας στην από 8 Ιανουαρίου 2020 συνεδρίασή του όρισε ότι η τιμή διάθεσης των ανωτέρω νέων μετοχών θα ισούται με το μέσο όρο της χρηματιστηριακής σταθμισμένης βάση όγκου τιμής της μετοχής (VWAP) των πρώτων πέντε (5) ημερών διαπραγμάτευσης εντός της περιόδου άσκησης του δικαιώματος επανεπένδυσης του έκτακτου μερίσματος από μη διανεμηθέντα κέρδη της Εταιρείας μέχρι και την χρήση που έληξε την 31.12.2018 (δηλαδή από 20.01.2020 έως και 24.01.2020), μειωμένης κατά ποσοστό 3% (ποσοστό έκπτωσης), όπως έχει ήδη ανακοινωθεί.
2. Σύμφωνα με τον ανωτέρω τρόπο υπολογισμού και με βάση τη χρηματιστηριακή σταθμισμένη βάση όγκου τιμή της μετοχής κατά τις 20.01.2020 έως και 24.01.2020, η τιμή διάθεσης των νέων μετοχών ανέρχεται σε **11,26** Ευρώ.

**ΑΘΗΝΑ, 27.01.2020
ΟΠΑΠ Α.Ε.**